पत्रकारिता की अहमियत और इसके बेहद रोमांचित करने वाले जोखिम मुझे निर्भीकता से चलते रहने की प्रेरणा देते आए हैं एक देश, एक समाज और एक पेशे में ईमानदारी से अपना काम करते जाने के लिए। मै बेहद खुश हूं कि मेरा शौक मेरा पेशा बना। मेरे लिए यह कहना बहुत ही कठिन और चुनौती भरा है कि मैं आपको अपने परिचय में पत्रकारिता के कुछ मनीषियों की संगत में रहने की खुशी और हिंदी पत्रकारिता में लंबे और अनवरत संघर्ष के अलावा और क्‍या बताऊं? सिवाय एक कलम के मेरे नाम भ्रमित कर देने वाले बाज़ार के अहंकारजनित तमगे या खास उपलब्धियां नहीं हैं, जिनका मै आपके सामने ढोल बजाते हुए बखान करुं। कुछ हिंदी समाचार पत्रों के साथ और कुछ समय दूरदर्शन के लिए काम किया। पांच जनवरी 2008 से स्वतंत्र आवाज़ डॉट कॉम ऑनलाइन हिंदी दैनिक समाचार पोर्टल के साथ पत्रकारिता का जीवन चल रहा है। आपको मेरी इन्हीं कुछ लाइनों पर ही संतोष करना होगा।